ddrg/super_eurlex huggingface dataset:
Mar gheall ar an éiginnteacht dhlíthiúil atá ann maidir le cé acu a bheidh nó nach mbeidh stiúrthóirí reatha agus iarstiúrthóirí, bainisteoirí reatha agus iarbhainisteoirí agus baill foirne reatha agus iarbhaill foirne eile de chuid iarratasóirí ar dhíolúine faoi réir smachtbhannaí aonair, amhail fíneálacha, dícháiliú nó príosúnacht, cuirtear cosc ar iarratasóirí féideartha iarratas a dhéanamh ar thrócaire. I bhfianaise a rannchuidithe ó thaobh na cairtéil rúnda a bhrath agus a imscrúdú, ba cheart, i bprionsabal, na daoine aonair sin a chosaint ar aon smachtbhannaí a fhorchuirfidh údaráis phoiblí in imeachtaí breithiúnacha coiriúla, in imeachtaí breithiúnacha riaracháin agus in imeachtaí breithiúnacha neamhchóiriúla, mar gheall ar a rannpháirtíocht sa chairtéal rúnda a chumhdaítear leis an iarratas de bhun na ndlíthe náisiúnta arb ionann cuspóir dóibh den chuid is mó agus d'Airteagal 101 CFAE, amhail dlíthe náisiúnta maidir le camastaíl tairiscintí, má chomhlíontar na coinníollacha dá bhforáiltear leis an Treoir seo. Ceann de na coinníollacha sin is ea gur cheart go ndearnadh iarratas ar dhíolúine sular thug na húdaráis iomaíochta náisiúnta fógra do na daoine aonair sin faoi na himeachtaí is siocair le smachtbhannaí a fhorchur. Airítear ar na himeachtaí sin tráth a gcuirtear ina leith go bhfuil amhras ann gur sháraigh siad na dlíthe náisiúnta sin.

Tá de chead ag na Ballstáit foráil a dhéanamh faoin dlí náisiúnta do mhódúlachtaí maidir le cé mar is ceart daoine aonair oibriú i gcomhair leis na húdaráis ábhartha le feidhmiú éifeachtach na cosanta sin a áirithiú. Áirítear ar chosaint ar smachtbhannaí coiriúla nuair nach ndéanann na húdaráis iomaíochta náisiúnta an t-ionchúiseamh a chur i bhfeidhm faoi choinníollacha nó treoracha áirithe maidir le hiompar an duine aonair amach anseo.
Chun raon feidhme na Treorach seo a shainiú go soiléir, ba cheart an téarma “táirge plaisteach aon úsáide” a shainmhíniú. Níor cheart a áireamh sa sainmhíniú táirgí plaisteacha a cheaptar, a dheartar ná a chuirtear ar an margadh chun turais nó uainíochtaí iomadúla a dhéanamh laistigh dá saolré trína n-athlíonadh nó trína n-athúsáid chun na críche céanna ar ceapadh iad. Go hiondúil bíonn úsáid aon uair amháin ag na táirgí seo, nó ar feadh tréimhse ghearr, sula ndéantar iad a dhiúscairt. Ba cheart ceirtíní taise réamhfhliuchta cúraim phearsanta agus ceirtíní tí a theacht faoi raon feidhme na Treorach seo, ach eisiatar ceirtíní tionsclaíocha. D’fhonn soiléiriú breise a thabhairt cibé an bhfuiltear chun táirge a mheas mar tháirge plaisteach aon úsáide chun críocha na Treorach seo, ba cheart don Choimisiún treoirlínte a fhorbairt maidir le táirgí plaisteacha aon úsáide. I bhfianaise na gcritéar a leagtar amach sa Treoir seo, áirítear an méid seo a leanas ar shamplaí de choimeádáin bhia a bhfuiltear lena meas mar tháirgí plaisteacha aon úsáide chun críocha na Treorach seo: coimeádáin mhearbhia nó boscaí béile, ceapaire, fillteoga agus sailéid le bia fuar nó te, nó coimeádáin bhia le bia úr nó próiseáilte gan gá le tuilleadh ullmhúcháin, amhail torthaí, glasraí nó milseoga. Áirítear an méid seo a leanas ar shamplaí de choimeádáin bhia nach bhfuiltear chun iad a mheas mar tháirgí plaisteacha aon úsáide chun críocha na Treorach seo: coimeádáin bhia le bia triomaithe nó bia a dhíoltar fuar gan gá le tuilleadh ullmhúcháin, coimeádáin ina bhfuil bia le níos mó ná aon sciar amháin nó coimeádáin bhia aon-sciar a dhíoltar in aonaid iolracha iad.

Áirítear an méid seo a leanas ar shamplaí de choimeádáin dí a bhfuiltear lena meas mar tháirgí plaisteacha aon úsáide: buidéil dí nó pacáistíocht ilchodach dí a úsáidtear le haghaidh beorach, fíona, uisce, sólaistí leachtacha, súnna agus neachtar, deochanna ar an toirt nó bainne, ach ní hé sin le rá cupáin le haghaidh deochanna mar is catagóir ar leithligh táirgí plaisteacha aon úsáide iad siúd chun críocha na Treorach seo. Os rud é nach coimeádáin de chuid táirgí plaisteacha aon úsáide a fhaightear den chuid is mó ar tránna san Aontas iad, níor cheart coimeádáin dí de mhiotal agus de ghloine a chumhdach faoin Treoir seo. Ba cheart don Choimisiún, mar sin féin, i gcomhthéacs an athbhreithnithe ar an Treoir seo, measúnú a dhéanamh inter alia ar chaipíní agus ar chláir phlaisteacha i gcomhair coimeádáin dí de ghloine agus de mhiotal.
In Airteagal 19, cuirtear an méid seo a leanas in ionad mhíreanna 2 agus 3:

“2. Maidir le Ballstát a bhfuil rún aige aitheantas a thabhairt, trí fhormhuiniú, do na deimhnithe inniúlachta nó do na deimhnithe oilteachta dá dtagraítear i mír 1 den Airteagal seo arna n-eisiúint ag tríú tír chuig máistir, oifigeach nó oibreoir raidió, le haghaidh fónamh ar longa a bhfuil a bhratach ar foluain orthu, cuirfidh an Ballstát sin iarraidh faoi bhráid an Choimisiúin ar aitheantas don tríú tír sin, agus réamhanailís ag gabháil leis ar cheanglais Choinbhinsiún STCW a bheith á gcomhlíonadh ag an tríú tír tríd an bhfaisnéis dá dtagraítear in Iarscríbhinn II a ghabhann leis an Treoir seo a bhailiú. Mar thaca lena iarraidh, cuirfidh an Ballstát breis faisnéise ar fáil sa réamhanailís sin ar na cúiseanna le haitheantas a thabhairt don tríú tír.

Tar éis do Bhallstát iarraidh den sórt sin a thíolacadh, próiseálfaidh an Coimisiún gan mhoill an iarraidh sin agus déanfaidh sé cinneadh, i gcomhréir leis an nós imeachta scrúdúcháin dá dtagraítear in Airteagal 28(2), maidir le tús a chur leis an measúnú ar an gcóras oiliúna agus deimhnithe sa tríú tír laistigh de thréimhse réasúnta ama agus aird iomchuí á tabhairt ar an teorainn ama a leagtar amach i mír 3 den Airteagal seo.

Nuair a ghlacfar cinneadh dearfach chun tús a chur leis an measúnú, baileoidh an Coimisiún, le cúnamh ón nGníomhaireacht Eorpach um Shábháilteacht Mhuirí, agus le ról féideartha an Bhallstáit atá ag tíolacadh na hiarrata, chomh maith le haon Bhallstáit leasmhara eile, baileoidh an Coimisiún an fhaisnéis dá dtagraítear in Iarscríbhinn II a ghabhann leis Treoir seo agus déanfaidh sé measúnú ar na córais oiliúna agus deimhnithe sa tríú tír ar tíolacadh an iarraidh ar aitheantas ina leith, chun a fhíorú go gcomhlíonann an tír sin ceanglais uile Choinbhinsiún STCW agus go ndearnadh na bearta iomchuí chun eisiúint deimhnithe calaoiseacha a chosc agus chun a bhreithniú ar dhaingnigh sí an Coinbhinsiún Oibreachais Mhuirí, 2006.
“3. Tabharfar an chumhacht gníomhartha tarmligthe a ghlacadh dá dtagraítear sa chúigiú fomhír d’Airteagal 7(3) don Choimisiún go dtí an 31 Nollaig 2021.”.
(4)

Sna tuairimí uaidh an 27 Samhain 2018 (2) , (3) agus an 29 Meitheamh 2022 (4) , (5) tháinig an tÚdarás Eorpach um Shábháilteacht Bia (“an tÚdarás”) ar an gconclúid nach bhfuil éifeachtaí díobhálacha ag ullmhóidí Limosilactobacillus reuteri DSM 32203 ná ag Limosilactobacillus reuteri DSM 32264 ar shláinte ainmhithe, ar shábháilteacht an tomhaltóra ná ar an gcomhshaol, faoi na coinníollacha úsáide atá beartaithe. Tháinig sé ar an gconclúid freisin gur cheart na hullmhóidí sin a mheas mar íogróir riospráide féideartha, agus in éagmais aon sonraí, níorbh fhéidir leis teacht ar chonclúid maidir leis an ngreannú craicinn nó súl, ná maidir leis an íogrú deirmeach, a d’fhéadfadh na breiseáin sin a dhéanamh. Tháinig an tÚdarás ar an gconclúid freisin go bhféadfadh ullmhóidí Limosilactobacillus reuteri DSM 32203 agus Limosilactobacillus reuteri DSM 32264 a bheith éifeachtach maidir le dlús an fhaecais a fheabhsú. Mar sin féin, bhí imní ar an Údarás maidir le laghdú líneach chion taise na bhfaecas, rud a d’fhéadfadh amhras a chaitheamh ar na buntáistí a bhaineann le húsáid fhadtéarmach na mbreiseán dá leanfaí den laghdú sin le himeacht ama, ós rud é go bhféadfadh iatacht a bheith mar thoradh air. Rinne sé an tuarascáil maidir leis na modhanna anailíse ar na breiseáin bheathaithe in ábhar beatha arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003 a fhíorú freisin.
(3)

An 12 Nollaig 2019 chuir an chuideachta MycoTechnology, Inc. (‘an t-iarratasóir’) iarratas faoi bhráid an Choimisiúin i gcomhréir le hAirteagal 10(1) de Rialachán (AE) 2015/2283 chun próitéin phise agus ríse a choiptear le mícéiliamaí Lentinula edodes (Beacán Shiitake) a chur ar mhargadh an Aontais mar bhia núíosach. D’iarr an t-iarratasóir go n-úsáidfí an phróitéin phise agus ríse choipthe in earraí bácála, in aráin, i rollaí, in croutons, i bpíotsa, i ngránaigh bhricfeasta, i mbarraí gránaigh, i ndeochanna torthaíbhunaithe agus glasraíbhunaithe, i bpúdair dí atá réidh le meascadh, i milseogra cócó agus seacláide, in analóga déiríochta agus ionadaigh neamhdhéiríochta ar bhéilí chun meáchan a rialú, i dtáirgí bainnebhunaithe coipthe, i dtáirgí pasta-bhunaithe, in ullmhóidí feola agus i dtáirgí feola, in anraithí (réidh le hithe) agus tiúcháin nó púdair anraith, i sailéid, in analóga feola, i ndeochanna bainnebhunaithe, agus in ionadaigh aonair ar bhéilí chun meáchan a rialú, a cheaptar don phobal ginearálta.
(1)

Tugtar aghaidh in Airteagal 124(2) de Rialachán (AE) Uimh. 575/2013, ar thaobh amháin, ar an measúnú ar oiriúnacht na n-ualaí priacail le haghaidh risíochtaí a urraítear le morgáistí ar mhaoin chónaithe agus ar mhaoin tráchtála dhochorraithe. Ar an taobh eile, tugtar aghaidh in Airteagal 164(6), de Rialachán (AE) Uimh. 575/2013, ar an measúnú ar oiriúnacht luachanna íosta an chaillteanais i gcás mainneachtana (‘LGD’) le haghaidh risíochtaí a urraítear le morgáistí ar mhaoin chónaithe nó ar mhaoin tráchtála dhochorraithe. Dá bhrí sin, baineann an dá fhoráil le calabrú na bparaiméadar le haghaidh risíochtaí a urraítear le maoin dhochorraithe. Is iomchuí, dá bhrí sin, go sonrófar ar bhealach comhleanúnach na cineálacha fachtóirí atá le cur san áireamh chun measúnú a dhéanamh ar oiriúnacht na n-ualaí riosca sin agus na coinníollacha atá le cur san áireamh chun measúnú a dhéanamh ar oiriúnacht na luachanna íosta LGD sin.
(2)

Cuireadh Treoir (AE) 2020/262 (4) in ionad Threoir 2008/118/CE le héifeacht ón 13 Feabhra 2023. An córas ríomhairithe dá dtagraítear in Airteagal 1 de Chinneadh (AE) 2020/263 ó Pharlaimint na hEorpa agus ón gComhairle (5) (‘an córas ríomhairithe’), úsáidtear é faoi láthair chun maoirseacht a dhéanamh ar ghluaiseachtaí earraí máil faoi shocrú fionraí dleachta dá dtagraítear in Airteagal 3, pointe (6), de Threoir (AE) 2020/262. Le Treoir (AE) 2020/262 leathnaítear úsáid an chórais ríomhairithe chun maoirseacht a dhéanamh ar earraí máil a scaoiltear lena dtomhailt ar chríoch Ballstáit amháin agus a ghluaistear ansin go críoch Ballstáit eile chun iad a sheachadadh ansin chun críoch tráchtála mar a leagtar síos i gCaibidil V, Roinn 2, de Threoir (AE) 2020/262. Go dtí an 13 Feabhra 2023, tá feidhm ag Rialachán (CEE) Uimh. 3649/92 ón gCoimisiún (6) lena dtarlaíonn gluaiseachtaí den sórt sin faoi chumhdach an doiciméid shimplithe tionlacain, ar doiciméad é atá i bhfoirm pháipéir. Le héifeacht ón dáta sin, rinneadh Rialachán (CEE) Uimh. 3649/92 a aisghairm le Rialachán Tarmligthe (AE) 2022/1636 ón gCoimisiún (7) agus tá na gluaiseachtaí sin le tarlú faoi chumhdach doiciméad riaracháin leictreonach simplithe arna chur isteach ag an gcoinsíneoir tríd an gcóras ríomhairithe a úsáid. Ar mhaithe le soiléireacht, ba cheart, dá bhrí sin, tagairtí do Threoir (AE) 2020/262 a chur in ionad tagairtí i Rialachán Cur Chun Feidhme (AE) 2021/2266 do Threoir 2008/118/CE agus ba cheart tagairtí don doiciméad simplithe tionlacain i Rialachán Cur Chun Feidhme (AE) 2021/2266 a scriosadh ón dáta sin ar aghaidh.
(1)

Le Rialachán Cur Chun Feidhme (AE) Uimh. 761/2014 ón gCoimisiún (2), maidir le hullmhóid dhromchlaghníomhach chun an craiceann agus an ghruaig a ní, í i bhfoirm glóthach, agus ina bhfuil comhpháirteanna sonracha i gcionmhaireachtaí comhchosúla chun an craiceann a ní agus chun an ghruaig a ní, arb ullmhóid í a chuirtear ar fáil i mbuidéal plaisteach 300 ml, atá cóirithe lena miondíol, aicmíodh í faoi chód 3401 30 00 den Ainmníocht Chomhcheangailte (AC) atá i gceangal le Rialachán (CEE) Uimh. 2658/87 ón gComhairle (3), mar “ullmhóid chun an craiceann a ní, atá cóirithe lena miondíol”. Is ullmhóid é an táirge chun an ghruaig a ní, de réir bhrí cheannteideal 3305 den Ainmníocht Chomhcheangailte, agus an craiceann araon, de réir bhrí cheannteideal 3401. I bhfianaise a shaintréithe oibiachtúla, níorbh fhéidir a chinneadh cén chomhpháirt lena dtugtar don táirge a bhuntréith. Dá bhrí sin, de bhua riail ghinearálta 3(c) maidir le léirmhíniú na hAinmníochta Comhcheangailte, níor mhór an táirge a aicmiú faoin gceannteideal deireanach in ord uimhriúil, is é sin, faoi cheannteideal 3401.
(1)

De bhun Airteagal 3 de Rialachán Cur Chun Feidhme (AE) 2017/39 ón gCoimisiún (2), na Ballstáit ar mian leo a bheith rannpháirteach i scéim chabhrach an Aontais chun torthaí agus glasraí, bananaí agus bainne a sholáthar i bhforais oideachais (an scéim scoile), tá siad lena n-iarraidh ar chabhair ón Aontas a bhaineann leis an gcéad scoilbhliain eile a chur faoi bhráid an Choimisiún faoin 31 Eanáir. I gcomhréir leis an bhforáil sin, in iarrataí na mBallstát ar chabhair ón Aontas, áireofar faisnéis maidir le leithdháileadh táscach na cabhrach ón Aontas le haghaidh torthaí agus glasraí do scoileanna agus le haghaidh bainne do scoileanna a leagtar amach in Iarscríbhinn I a ghabhann le Rialachán (AE) 1370/2013 ón gComhairle (3). San Iarscríbhinn sin leagtar amach leithdháiltí táscacha bliantúla na cabhrach ón Aontas in aghaidh an Bhallstáit le haghaidh torthaí agus glasraí do scoileanna agus le haghaidh bainne do scoileanna le haghaidh na tréimhse ón 1 Lúnasa 2017 go dtí an 31 Iúil 2023
Foirmiúlachtaí neamhchustaim an Aontais a leagtar síos i reachtaíocht de chuid an Aontais nach reachtaíocht chustaim í a bhfuil sé de chúram ar na húdaráis chustaim iad a fhorfheidhmiú, ba cheart iad a chumhdach leis an malartú faisnéise digití trí CSW-CERTEX AE. Is éard atá i bhfoirmiúlachtaí neamhchustaim an Aontais gach oibríocht atá le déanamh ag duine nádúrtha, oibreoir eacnamaíoch nó údarás inniúil comhpháirtíochta le haghaidh gluaiseacht idirnáisiúnta earraí, lena n-áirítear an chuid sin den ghluaiseacht idir na Ballstáit, nuair is gá sin. Leis na foirmiúlachtaí sin déantar oibleagáidí éagsúla a fhorchur maidir le hearraí áirithe a allmhairiú, a onnmhairiú nó a thrasghluaiseacht agus tá tábhacht bhunúsach ag baint lena bhfíorú trí rialuithe custaim ó thaobh fheidhmiú éifeachtach Thimpeallacht Ionaid Ilfhreastail AE maidir le Custam. Agus an fhaisnéis ábhartha ó na Ballstáit uile atá ag teastáil chun earraí a imréiteach á stóráil, ba cheart foirmiúlachtaí digiteáilte a leagtar síos i reachtaíocht an Aontais agus a bhainistíonn údaráis inniúla chomhpháirtíochta i gcórais leictreonacha neamhchustaim an Aontais a chumhdach le CSW-CERTEX AE. Is iomchuí, dá bhrí sin, foirmiúlachtaí neamhchustaim an Aontais agus córais neamhchustaim an Aontais faoi seach ar cheart iad a bheith faoi réir comhar digiteach trí CSW-CERTEX AE a shainaithint.

Go háirithe, ba cheart an sainmhíniú ar chórais neamhchustaim an Aontais a bheith leathan agus ba cheart a chuimsiú leis na cásanna agus na foirmlithe dlíthiúla éagsúla sna gníomhartha dlí lena gcumasaíodh nó lena gcumasófar cruthú agus úsáid na gcóras sin. Thairis sin, is iomchuí freisin na dátaí a shonrú faoinar cheart córas sonrach neamhchustaim an Aontais lena gcumhdaítear foirmiúlacht neamhchustaim an Aontais agus na timpeallachtaí ionaid ilfhreastail náisiúnta maidir le custam a idirnascadh le-CERTEX CSW AE. Ba cheart na dátaí sin léiriú a dhéanamh ar na dátaí a bhunaítear i reachtaíocht de chuid an Aontais nach reachtaíocht chustaim í chun foirmiúlacht shonrach neamhchustaim an Aontais a chomhlíonadh a chur san áireamh, chun go bhféadfar comhlíonadh a dhéanamh trí Thimpeallacht Ionaid Ilfhreastail AE maidir le Custam. Go háirithe, ba cheart a chumhdach ar dtús, le CSW-CERTEX AE, ceanglais sláintíochta agus fíteashláintíochta, rialacha lena rialaítear allmhairiú táirgí orgánacha, ceanglais chomhshaoil maidir le gáis cheaptha teasa fhluairínithe agus substaintí ídithe ózóin, agus foirmiúlachtaí a bhaineann le hallmhairiú earraí cultúrtha.
(11)

Rinne an Coimisiún measúnú ar an bhfaisnéis uile a chuir an t-iarratasóir ar fáil agus mheas sé go raibh cruthúnas leordhóthanach tugtha aige gur comhlíonadh na ceanglais a leagtar síos in Airteagal 26(2) de Rialachán (AE) 2015/2283. Dá bhrí sin, na staidéir agus na sonraí eolaíocha ar an tástáil bhaictéarach ais-sócháin; an mheasúnacht micreanúicléis in vitro le limficítí daonna; an staidéar raoin dáileoige 14 lá ar thocsaineacht bhéil i bhfrancaigh; an staidéar 90 lá ar thocsaineacht fho-ainsealach béil i bhfrancaigh; na torthaí ó anailísí ar chomhdhéanamh agus na deimhnithe anailíseacha le haghaidh 23 bhaisc bhreise den bhia núíosach agus na 20 baisc d’aonraíoch próitéine meidhg tráchtála; agus na torthaí ó anailísí ar áireamh coilíneachtaí an bhia núíosaigh agus a ndeimhnithe, ba cheart iad a chosaint i gcomhréir le hAirteagal 27(1) de Rialachán (AE) 2015/2283. Dá réir sin, níor cheart ach an t-iarratasóir a údarú chun béite-lachtghlóbailin bainne ó bhó-ainmhithe a chur ar an margadh laistigh den Aontas ar feadh tréimhse 5 bliana ó theacht i bhfeidhm an Rialacháin seo.
RIALACHÁN CUR CHUN FEIDHME (AE) 2022/2375 ÓN gCOIMISIÚN

an 29 Samhain 2022

lena bhformheastar leasuithe de chuid an Aontais ar an tsonraíocht ar Shonrúchán Tionscnaimh Faoi Chosaint nó ar Thásc Geografach Faoi Chosaint “Bianco di Custoza”/“Custoza” (STFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán Tarmligthe (AE) 2019/33 ón gCoimisiún an 17 Deireadh Fómhair 2018 lena bhforlíontar Rialachán (AE) Uimh. 1308/2013 ó Pharlaimint na hEorpa agus ón gComhairle maidir le hiarratais ar chosaint sonrúchán tionscnaimh, tásc geografach agus téarmaí traidisiúnta in earnáil an fhíona, an nós imeachta agóide, srianta ar úsáid, leasuithe ar shonraíochtaí táirge, cealú cosanta, agus lipéadú agus cur i láthair (1), agus go háirithe Airteagal 15(2) de,

De bharr an mhéid seo a leanas:

(1) Scrúdaigh an Coimisiún an t-iarratas ar fhormheas ar leasuithe de chuid an Aontais ar an tsonraíocht táirge ar an ainm tionscnaimh faoi chosaint “Bianco di Custoza”/“Custoza” a chuir an Iodáil ar aghaidh i gcomhréir le hAirteagal 105 de Rialachán (AE) Uimh. 1308/2013 ó Pharliamint na hEorpa agus ón gComhairle (2) i gcomhar le hAirteagal 15 de Rialachán Tarmligthe (AE) 2019/33 ón gCoimisiún. Ar na hathruithe tá athrú ainm ó “Bianco di Custoza”/”Custoza” go “Custoza”.

(2) D’fhoilsigh an Coimisiún an t-iarratas ar fhormheas leasuithe de chuid an Aontais ar an tsonraíocht táirge in Iris Oifigiúil an Aontais Eorpaigh (3), de réir mar a cheanglaítear le hAirteagal 97(3) de Rialachán (AE) Uimh. 1308/2013.

(3) Níl aon ráiteas agóide faighte ag an gCoimisiún faoi Airteagal 98 de Rialachán (AE) Uimh. 1308/2013.

(4) Dá bhrí sin, ba cheart leasuithe an Aontais ar an tsonraíocht táirge a fhormheas i gcomhréir le hAirteagal 99 de Rialachán (AE) Uimh. 1308/2013 i gcomhréir le hAirteagal 15(2) de Rialachán Tarmligthe (AE) 2019/33,

TAR ÉIS AN RIALACHÁN SEO A GHLACADH:

Airteagal 1 Formheastar leis seo na leasuithe ar an tsonraíocht táirge a foilsíodh in Iris Oifigiúil an Aontais Eorpaigh maidir leis an ainm “Bianco di Custoza”/“Custoza” (STFC).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 29 Samhain 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 9, 11.1.2019, lch. 2.

(2) Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n-aisghaitear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (IO L 347, 20.12.2013, lch. 671).

(3) IO C 295, 2.8.2022, lch. 5.
(1)

I gcomhréir le hAirteagal 97(2) agus (3) de Rialachán (AE) Uimh. 1308/2013, scrúdaigh an Coimisiún an t-iarratas a chuir an Ostair ar aghaidh an t-ainm “Rosalia’ a chlárú agus tá sé foilsithe aige in Iris Oifigiúil an Aontais Eorpaigh (2).
An líon daoine ag deireadh na tréimhse tagartha. Miondealú de réir aoise agus de réir inscne.

An líon lianna i mbun cleachtais de réir aoise agus de réir inscne

Catagóirí: liachleachtóirí ginearálta, liachleachtóirí ginearálta eile (neamh-speisialaithe), péidiatraithe, obstatraithe agus gínéiceolaithe, síciatraithe, grúpa speisialtóirí neamh-mháinliachta, grúpa speisialtóirí máinliachta, speisialtóirí eile nach bhfuil aicmithe in aon áit eile, dochtúirí nach bhfuil sainiú breise déanta orthu.

An líon daoine ag deireadh na tréimhse tagartha. Miondealú de réir catagóire.

An líon lianna i mbun cleachtais de réir aoise agus de réir catagóire

An líon daoine ag deireadh na tréimhse tagartha. Líon iomlán.

An líon cnáimhseach atá i mbun cleachtais

An líon daoine ag deireadh na tréimhse tagartha. Líon iomlán.

An líon altraí atá i mbun cleachtais

An líon daoine ag deireadh na tréimhse tagartha. Líon iomlán.

An líon fiaclóirí atá i mbun cleachtais

An líon daoine ag deireadh na tréimhse tagartha. Líon iomlán.

An líon cógaiseoirí atá i mbun cleachtais

An líon iomlán le linn na tréimhse tagartha.

An líon céimithe leighis

An líon iomlán le linn na tréimhse tagartha.

An líon céimithe fiaclóireachta

An líon iomlán le linn na tréimhse tagartha.

An líon céimithe cógaisíochta

An líon iomlán le linn na tréimhse tagartha.

An líon céimithe cnáimhseachais

An líon iomlán le linn na tréimhse tagartha.

An líon céimithe altranais

An líon leapacha ospidéil le haghaidh cúram sómatach

An líon leapacha ospidéil i gcomhair cúram síciatrach

An líon leapacha i saoráidí cúraim fhadtéarmaigh cónaithe

An líon iomlán ag deireadh na tréimhse tagartha.

An líon aonad MRI

An líon iomlán ag deireadh na tréimhse tagartha.

An líon scanóirí CT

An líon daoine atá 65 bliana d’aois agus os a chionn sin a imdhíonadh in aghaidh fliú i gcomhair shéasúr an fhliú, a shainmhínítear mar an 1 Iúil go dtí an 30 Meitheamh, a raibh deireadh leis sa tréimhse thagartha arna roinnt ar an daonra atá 65 bliana d’aois agus os a chionn ag tús na tréimhse tagartha.

An líon daoine atá 65 bliana d’aois agus os a chionn sin a imdhíonadh in aghaidh fliú le linn na tréimhse tagartha roinnte ar an meán daonra bliantúil atá 65 bliana d’aois nó os a chionn.

Ráta imdhíonta daoine atá 65 bliana d’aois agus os a chionn sin in aghaidh fliú

Ráta: an líon ban idir 50 agus 69 mbliana d’aois a ndearnadh scagthástáil le haghaidh ailse chíche orthu laistigh de chlár náisiúnta scagthástála ailse cíche (mamagrafaíocht) laistigh de 24 mhí roimh dheireadh na tréimhse tagartha (nó de réir na minicíochta scagthástála ar leith a mholtar i ngach tír) roinnte ar líon na mban atá idir 50-69 mbliana d’aois atá i dteideal clár scagthástála eagraithe.

Ráta: an líon ban idir 20 agus 69 mbliana d’aois a ndearnadh scagthástáil le haghaidh ailse chíche orthu laistigh de chlár náisiúnta scagthástála ailse cíche (mamagrafaíocht) laistigh de 36 mhí roimh dheireadh na tréimhse tagartha (nó de réir na minicíochta scagthástála ar leith a mholtar i ngach tír) roinnte ar an líon ban idir 20-69 mbliana d’aois atá i dteideal clár scagthástála eagraithe.

6.1. An líon othar cónaitheach a scaoileadh amach as an ospidéal
(a)

an dócha go ndéanfaidh siad gnóthachan airgeadais, nó an dócha go seachnóidh siad caillteanas airgeadais, ar chostas an chliaint;